**Ministru kabineta noteikumu projekta „Noteikumi par valsts statistikas pārskatiem sociālo pakalpojumu un sociālās palīdzības jomā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par valsts statistikas pārskatiem sociālo pakalpojumu un sociālās palīdzības jomā” (turpmāk – noteikumu projekts) ir izstrādāts saskaņā ar Statistikas likuma 11.pantu, kurā noteikts, ka Ministru kabinets apstiprina statistikas iestāžu izstrādāto oficiālo statistikas veidlapu paraugus un nosaka veidlapu iesniegšanas un aizpildīšanas kārtību, kā arī šā likuma pārejas noteikuma 2.punktu, kurā noteikts, ka noteikumi jāizdod līdz 2017.gada 31.maijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošie Ministru kabineta 2010.gada 6.aprīļa noteikumi Nr.338 "Noteikumi par valsts statistikas pārskatiem sociālo pakalpojumu un sociālās palīdzības jomā" (turpmāk - noteikumi Nr. 338), ar kuriem ir apstiprināti statistikas pārskatu veidlapu paraugi sociālo pakalpojumu un sociālās palīdzības jomā, kurus respondenti iesniedz statistikas iestādē Labklājības ministrijā, ir izdoti saskaņā ar Valsts statistikas likuma 4.panta otro daļu. Atbilstoši jaunā Statistikas likuma pārejas noteikumu 2.punktam Ministru kabinets līdz 2017.gada 31.maijam izdod šā likuma 11. un 21.pantā paredzētos Ministru kabineta noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017.gada 31.maijam ir piemērojami arī punkta 15.apakšpunktā minētie noteikumi Nr. 338, ciktāl tie nav pretrunā ar šo likumu. Tādēļ saskaņā ar Statistikas likuma 11.pantu ir izstrādāts jauns noteikumu projekts.  Noteikumu projektā iepriekš apstiprināto statistikas pārskatu veidlapu paraugi sociālo pakalpojumu un sociālās palīdzības jomā, kā arī to iesniegšanas termiņi un nosacījumi netiek mainīti. Attiecīgi ar noteikumu projektu tiek apstiprināti šādi oficiālo statistikas veidlapu paraugi:  1) Pārskats par sociālās palīdzības sniegšanu \_\_\_\_\_\_\_\_\_\_\_\_\_ novada/republikas pilsētas pašvaldībā \_\_\_\_.gada \_\_\_\_\_\_\_\_\_\_\_\_\_ mēnesī. Šajā pārskatā tiek apkopota pašvaldību operatīvā informācija par izmaksātajiem sociālās palīdzības pabalstiem un to saņēmējiem (trūcīgo un maznodrošināto personu skaits) iepriekšējā kalendāra mēnesī. Pārskatu iesniedz līdz pārskata mēnesim sekojošā mēneša piecpadsmitajam datumam, tiek izmantoti pašvaldību sociālā dienesta dati, kuri tiek iesniegti informācijas sistēmā SPOLIS;  2) Pārskats par sociālajiem pakalpojumiem un sociālo palīdzību \_\_\_\_\_\_\_\_\_\_\_\_\_ novada/republikas pilsētas pašvaldībā \_\_\_\_.gadā. Šajā pārskatā tiek apkopota informācija par pašvaldībā sniegtajiem sociālajiem pakalpojumiem, to sniedzējiem, sociālās palīdzības pabalstiem, trūcīgo un maznodrošināto personu skaitu, sociālā dienesta darbinieku skaits, pašvaldības budžeta izdevumiem šajā jomā. Pārskatu iesniedz līdz pārskata gadam sekojošā gada 15.februārim. Dati par sociālo pakalpojumu un sociālo pabalstu saņēmēju skaitu un izlietotajiem līdzekļiem tiek iegūta no sociālā dienesta datiem, kuri tiek iesniegti informācijas sistēmā SPOLIS.  3) Pārskats par ilgstošas sociālās aprūpes un sociālās rehabilitācijas pakalpojumu sniegšanu \_\_\_\_.gadā, šajā pielikumā tiek apkopota informācija par ilgstošo sociālo rehabilitāciju institūciju darbību, klientu un darbinieku skaitu, klientu veselības stāvoklis, iestājušies un izstājušies klienti, iegūtie un izlietotie finanšu līdzekļi. Pārskatu iesniedz līdz pārskata gadam sekojošā gada 15.februārim, informācija tiek iesniegta elektroniskā veidā uz ministrijas e-pastu.  4) Pārskats par sociālās rehabilitācijas pakalpojumu sniegšanu no prettiesiskām darbībām cietušām personām \_\_\_\_. gadā, šajā pielikumā tiek apkopota informācija par pilngadīgajām personām un bērniem, kuri cietuši vardarbībā un ir saņēmuši sociālo rehabilitāciju apmaksātu pakalpojumu no valsts budžeta līdzekļiem vai pašvaldību budžeta līdzekļiem, personu skaits pēc vecuma, dzimuma un vardarbības veida, izlietotie līdzekļi. Pārskatu iesniedz līdz pārskata gadam sekojošā gada 15.februārim, informācija tiek iesniegta elektroniskā veidā uz ministrijas e-pastu.  Noteikumu projektā noteikts, ka noteikumi stājas spēkā 2017.gada 1.jūnijā, un vienlaikus spēku zaudē noteikumi Nr.338. |
| 3. | Projekta izstrādē iesaistītās institūcijas | Nav |
| 4. | Cita informācija | Turpmāk tiek plānots papildināt pārskatu par sociālajiem pakalpojumiem un sociālo palīdzību novada/republikas pilsētas pašvaldībā \_\_.gadā ar informāciju par testēto sociālo pabalstu saņēmēju mājsaimniecības portretu tā, lai to varētu salīdzināt ar ienākumu komponenti un nabadzības indikatoriem (no EU-SILC), respektīvi, būtu vēlams iegūt datus par mājsaimniecībām pēc to tipa :  viena persona, 16-64; viena persona, 65+; viens pieaugušais ar bērniem; pāris bez bērniem; pāris ar vienu bērnu; pāris ar diviem bērniem; pāris ar trīs un vairāk bērniem. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Labklājības ministrija, Pašvaldību sociālie dienesti, ilgstošās sociālās aprūpes un sociālās rehabilitācijas institūcijas, sociālās rehabilitācijas pakalpojumu sniedzēji vardarbībā cietušām personām un vardarbību veikušām personām. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvo izmaksu monetārs novērtējums tiek veikts vienai iestādei, ņemot vērā to, ka iestāžu skaits, kurām var būt kāds fiskālais risks, ir mainīgs.  Tiek pieņemts, ka informācijas sniegšanas pienākumu izpildi īsteno amatpersona, kuras atalgojums atbilst vidējam 9.mēnešalgu grupas 3.kategorijas darba samaksas apmēram 1228,48 euro. Finanšu līdzekļu apjoms (f), kas atbilst vienas stundas likmei tiek noteikts, dalot dotās amatpersonu grupas mēnešalgas apmēru ar 160 darba stundām (1228,48/160=7,68 euro/h).  Tiek pieņemts, ka atbildīgo un līdzatbildīgo institūciju darbinieku nepieciešamais laika patēriņš (l), lai iestādes saņemtu informāciju no atsevišķo fiskālo risku vadības iestādēm, nodrošinātu informācijas sagatavošanas, apstrādes pienākumus, ir atšķirīgi:  1. Pārskats par sociālajiem pakalpojumiem un sociālo palīdzību pagastā/novadā/pilsētā 169 stundas;  2. Pārskats par ilgstošas sociālās aprūpes un sociālās rehabilitācijas pakalpojumu sniegšanu 140 stundas  3. Pārskati par sociālās rehabilitācijas pakalpojumu sniegšanu no prettiesiskām darbībām cietušām personām 160 stundas;  4. Mēneša operatīvais pārskats par sociālās palīdzības sniegšanu pagastā/novadā/pilsētā 30 stundas.  Tiek pieņemts, ka vienā iestādē ir viens atsevišķs fiskālais risks (kurā var būt vairāki atsevišķi fiskālie riski), kur ir iesaistīta centrālās valsts iestādes un padotības iestādes konkrētā struktūrvienība. Līdz ar to tiek pieņemts, ka uz šo vienu specifisko fiskālo risku ir 1 iesaistīti subjekti (n).  Punkts 1,2 un 3 ir paredzēta reizi gadā, punkts 4 ir paredzēts 12 reizes gadā (b).  Vidējais administratīvā sloga palielinājums, kas saistīts ar gada un mēneša pārskatu sagatavošanu un iesniegšanu Latvijas centrālās statistikas pārvaldei, un citām institūcijām sastāda (C = (f x l) x (n x b) ):  1. 7,68 euro/h x 169h x 1cilv x 1gadījunms=1 297,92 euro  2. 7,68 euro/h x 140h x 1cilv. x 1gadījums=1 075,20 euro  3. 7,68 euro/h x 160h x 1cilv x 1gadījums=1 228,80 euro  4. 7,68 euro/h x 30h x 1cilv x 12gadījumi=2 764,80 euro  Kopā gadā administratīvās izmaksas sastāda  6 366,72 euro=1 297,92+1 075,20 +1 228,80+2 764,80 |
| 4. | Cita informācija | **Nav** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 14.februārī Labklājības ministrijas mājas lapā ([http://www.lm.gov.lv/](http://www.lm.gov.lv/text/1789)text/1789) tika ievietots paziņojums par projekta būtību un iedzīvotāji bija aicināti izteikt savu viedokli elektroniski un pa pastu. |
| 2. | Sabiedrības līdzdalība projekta izstrādē | No 2017.gada 14.februāra ministrija nav saņēmusi nevienu ieteikumu vai priekšlikumu no sabiedrības. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija, pašvaldību sociālie dienesti, ilgstošās sociālās aprūpes un sociālās rehabilitācijas institūcijas, sociālās rehabilitācijas pakalpojumu sniedzēji vardarbībā cietušām personām un vardarbību veikušām personām. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar*

Labklājības ministrs J.Reirs

04.04.2017 8:40

1149

Ž.Buhanovskis

Tālrunis: 67021670

e-pasts: zanis.buhanovskis@lm.gov.lv